Іван Уладзіміравіч Літвіновіч

Іва́н Уладзі́міравіч Літвіно́віч (нар. 26 чэрвеня 2001, Вілейка, Беларусь) — беларускі батутыст. Чэмпіён Еўропы (2020) і свету (2019, 2021), Алімпійскі чэмпіён 2020 года ад Беларусі і 2024 года як індывідуальны нейтральны спартсмен.

 Біяграфія 
Пачаў займацца скачкамі на батуце з васьмігадовага ўзросту, да гэтага займаўся акрабатыкай па прыкладзе маці Таццяны Аляксандраўны — майстра спорту СССР па спартыўнай акрабатыцы. Выхаванец Вілейскай ДЮСШ, першы трэнер — Пётр Іванавіч Зайцаў.

Скончыў Вілейскую сярэднюю школу №1 і Вілейскі дзяржаўны каледж па спецыяльнасці «аўтаслесар». Навучаецца ў Беларускім дзяржаўным універсітэце фізічнай культуры.

Трэніруецца ў Рэспубліканскім цэнтры алімпійскай падрыхтоўкі па гімнастычных відах спорту пад кіраўніцтвам Вольгі Уласавай. Спартсмен-інструктар нацыянальнай каманды Рэспублікі Беларусь па скачках на батуце. Майстар спорту Рэспублікі Беларусь міжнароднага класа (2019).

 Спартыўная кар’ера 
На чэмпіянаце свету 2017 года ў Сафіі здабыў срэбны медаль у адной з узроставых груп і заняў другое месца ў катэгорыі 15–16 гадоў разам з Даніілам Валынцавым. 

На чэмпіянаце Еўропы 2018 года ў Баку ўзяў залаты медаль у юніёрскім разрадзе і залаты медаль у камандным заліку. Выступаў на III Юнацкіх Алімпійскіх гульнях 2018, дзе заняў чацвёртае месца.

У 2019 годзе выйграў срэбны медаль у індывідуальным заліку і залаты медаль у камандных спаборніцтвах (разам з Уладзіславам Ганчаровым, Алегам Рабцавым і Аляксеем Дударавым) на Чэмпіянаце свету ў Токіа. У індывідуальных скачках на першым этапе Кубка свету 2020 ўзяў срэбны медаль, што дало яму алімпійскую ліцэнзію ў ТокіаСтудент и два выпускника БГУФК завоевали медали на КМ в Баку . // БГУФК, 2020. . На чэмпіянаце Еўропы 2020 года ў Сочы ў індывідуальных спаборніцтвах заняў 22 месца, у камандным заліку здабыў залаты медаль (разам з У. Ганчаровым, А. Рабцавым і А. Дударавым)Белорусские батутисты выиграли четыре награды на ЧЕ в Сочи. // БелТА, 1 мая 2021. .

На XXXII летніх Алімпійскіх гульнях 2020 у Токіа ў індывідуальным заліку заваяваў залаты медальБеларускі батутыст Іван Літвіновіч выйграў золата Алімпіяды ў Токіа . // БелТА, 31 ліпеня 2021. , які стаў першым медалём Беларусі на гэтых спаборніцтвах.

На XXXIII летніх Алімпійскіх гульнях у Парыжы 2 жніўня 2024 года Іван Літвіновіч выступаў як індывідуальны нейтральны спартсмен, стаў першым у гісторыі скачкоў на батуце двухразовым алімпійскім чэмпіёнам.

 Узнагароды і званні 
Узнагароджаны ордэнам Айчыны II ступені (2024) і III ступені (2022)Прадстаўнікі сферы спорту ўзнагароджаны ордэнамі і медалямі за дасягненне высокіх спартыўных вынікаў на летніх Алімпійскіх і Паралімпійскіх гульнях у Токіа // Афіцыйны інтэрнэт-партал Прэзідэнта Рэспублікі Беларусь, 14 студзеня 2022., Ганаровай граматай Міністэрства спорту і турызму Рэспублікі Беларусь (2020)Владимир Нестерович. В столице прошло чествование атлетов и тренеров. Иван Литвинович награждён Почётной грамотой Минспорта . // Шлях Перамогі, 9 января 2020. . У 2019 годзе стаў «Асобай года» паводле рэдакцыі «Рэгіянальнай газеты»У Беларусі — першы медаль на Алімпіядзе ў Токіа. Батутыст Іван Літвіновіч з Вілейкі заваяваў «золата» . Заслужаны майстар спорту Рэспублікі Беларусь (2025).

 Грамадзянская пазіцыя 
Пасля шостых прэзідэнцкіх выбараў у Беларусі і жорсткага падаўлення пратэстаў 2020 года падпісаў адкрыты ліст у падтрымку Аляксандра Лукашэнкі. Пасля алімпійскай перамогі на пытанне аб палітычным крызісе ў Беларусі сказаў: «мяне гэта не датычыцца, мяне гэта не закранула», таксама пацвердзіў падпісанне пралукашэнкаўскага ліста і абгрунтаваў гэта тым, што «спорт па-за палітыкай, і я заўсёды гэтага прытрымліваўся».

На Алімпійскіх гульнях 2024 года адмовіўся адказваць на пытанне аб папярэдняй падтрымцы Аляксандра Лукашэнкі.

 Зноскі 

 Спасылкі 

 Профіль на сайце Алімпійскіх гульняў 2020  
 Малады батутыст Іван Літвіновіч: Я зламаў сківіцу сваім жа каленам. // Звязда 

Катэгорыя:Скакуны на батуце Беларусі
Катэгорыя:Алімпійскія чэмпіёны ад Беларусі
Катэгорыя:Гімнасты на летніх Алімпійскіх гульнях 2020 года
Катэгорыя:Чэмпіёны летніх Алімпійскіх гульняў 2020 года
Катэгорыя:Чэмпіёны летніх Алімпійскіх гульняў 2024 года
Катэгорыя:Чэмпіёны Еўропы па скачках на батуце
Катэгорыя:Узнагароджаныя Ганаровай граматай Міністэрства спорту і турызму Рэспублікі Беларусь
Катэгорыя:Алімпійскія чэмпіёны па скачках на батуце
Катэгорыя:Асобы на марках
Катэгорыя:Лаўрэаты прэміі «Беларускі спартыўны Алімп»
Катэгорыя:Заслужаныя майстры спорту Рэспублікі Беларусь